වැඩි කර ගිනි ජල් මවති කියන්නේ පොඩි කර දුම්මල සුරත දරන්නේ දැඩි කර යක් සෙත් දා අළුවන්නේ පොඩි කර ගිනි ජල් කෙළිති කියන්නේ දෙවොල් දෙවියන් මුලින්ම ගොඩ බැස්සේ පාණදුරටය. දේවාධිපත්‍යය අයත් කර ගෙන සිටි පත්තිනි විසින් මවන ලද ගිනි කඳු ජය ගෙන පාණදුරයට ගොඩ බැස්සේය. ගොඩබට දෙවොල් දෙවියන්ට පූජෝපහාර පැවැත්වීමෙන් තම රෝග සුව කර ගත් සීනිගම මැතිඳුන් කෙනෙකු දෙවොල් දෙවියන් වෙනුවෙන් පසු කලෙක සීනිගම දෙවොලක් ඉදි කර පුද පූජා පවත්වන්නට යෙදුණේය. දෙවොල් දෙවියන් පිළිබඳ තොරතුරු සඳහන් වන පුස්කොළ පොත් ගණන 911 ක්. අද මේ සියල්ල තිබෙනුයේ බ්‍රිතාන්‍ය කෞතුකාගාරයේ. ඒ නිවැරදිව සංරක්ෂණය කිරීමෙන් පසු. පාණදුරයට ගොඩ බහින්න ගිය දෙවොල් දෙවියන්ට බරපතළ ලෙස විරුද්ධ වූයේ දැඩිමුණ්ඩ දෙවියන්. ඒකට හේතුව වුණේ දෙවොල් දෙවියන් පිටරටක දෙවි කෙනෙක් වීම. මේ විරුද්ධ වීමට දැඩිමුණ්ඩ දෙවියන් එක්ක එකතු වුණා දෙවිවරු හය දෙනෙක්. එතකොට සම්පූර්ණ දෙවිවරු ගණන 7 ක්. ඒ මේ දෙවිවරු. දැඩිමුණ්ඩ, මැණික් බණ්ඩාර, කීර්ති බණ්ඩාර, එර්දි බණ්ඩාර, සපුමල් බණ්ඩාර, බටහිර රජ්ජුරු බණ්ඩාර, දැඩිමුණ්ඩ වාසල බණ්ඩාර. මේ දෙවිවරු ලංකාවෙ බලවත්ම දෙවිවරු. වරම් ගත්තේ වෙසමුණි රජුගෙන්, බුදුරදුන්ගෙන් ගත්තු වරම වුණේ යක්ෂයන්ට අධිපතිකම් දැරීමේ වරම. යක්ෂයන් පාලනය කළේ ඒ වරම් මත පිහිටමින්.
එම පුස්කොලපොත් සියල්ල දැන් ඇත්තේ කොහේද?
බ්‍රිතාන්‍ය කෞතුකාගාරයේ